VALTIOVARAINMINISTERIÖ	VM  166:13/2003    		
	Hallinnon kehittämisosasto			
	VAHTI	15.6.2004		

Jakelussa mainituille

VARMENTEET SÄHKÖPOSTISSA -  TYÖRYHMÄN ASETTAMINEN 

Asettaminen 
Valtiovarainministeriö (VM) on tänään asettanut Valtionhallinnon tietoturvallisuuden johtoryhmän (VAHTI) alaisuuteen työryhmän kehittämään ja yhteensovittamaan sähköisten varmenteiden hyödyntämistä sähköpostiliikenteessä.

Taustaa
Tietoturvallisuus on olennainen osa valtionhallinnon toimintaa. Tietoturvallisuudella varmistetaan hallinnon toiminnan luotettavuus ja sujuvuus.

VM vastaa valtionhallinnon tietoturvallisuuden yleisestä ohjauksesta ja kehittämisestä. Näissä tehtävissä keskeisenä koordinaatioelimenä ja VM:ötä tukevana ryhmänä toimii VM:n asettama ja johtama Valtionhallinnon tietoturvallisuuden johtoryhmä VAHTI. VAHTIlla on keskeinen rooli hallinnon tietoturvallisuuden kehittämisessä ja ohjauksessa. 

Valtiovarainministeriö on käynnistänyt valtionhallinnon tietoturvallisuuden kehitysohjelman (VM:n VAHTI-julkaisu 1/2004, www.vm.fi/vahti) toimeenpanon ministeri Wideroosin kirjeellä 3.3.2004 (VM 7/01/2004). Ohjelma on käsitelty pääministeri Vanhasen johtamassa tietoyhteiskuntaohjelman ministeriryhmässä sekä ministeri Mannisen johtamassa hallinnon ja aluekehityksen ministeriryhmässä. 

Varmenteiden käyttö hallinnon sähköpostiliikenteessä on laajenemassa ja sitä hyödynnetään sekä viestinvälityksen salauksessa että  sähköisessä allekirjoittamisessa.

Laajaan ohjelmaan sisältyy 28 kehittämiskohdetta ja tällä päätöksellä asetetun varmenteet sähköpostissa- ryhmän toiminta ja tehtävät ovat tärkeä osa kehitysohjelmaa.

Toimikausi
14.6.2004- 30.10.2005
	
 Varmenteet sähköpostissa- ryhmän tavoitteet ja tehtäväalueet

Työryhmän  tavoitteena on tehostaa ja yhteensovittaa hallinnon toimijoiden toimintaa varmenteiden käytön edistämiseksi hallinnon sähköpostiliikenteessä ja muussa sähköisessä viestinnässä. Työryhmän tehtävät on kuvattu Valtionhallinnon tietoturvallisuuden kehitysohjelman kohdassa 5.3.2. Työryhmän tehtäväalueita ovat:

- toimikortinlukijoiden ja tarvittavien ohjelmistojen yhteishankinnan valmistelu
- varmenteiden ja toimikorttien valtion puitesopimusvalmistelu
- varmenteiden valtionhallinnon kattavan käyttöönoton toteuttamisen yhteishankkeen valmistelu 
- loppukäyttäjien ja julkishallinnon asiakkaiden tarvitsema varmenteiden käytön opastus/ohjemateriaali
- tehtäväalueeseen liittyvä muu ohjevalmistelu

Organisointi

Työryhmä perustetaan Valtionhallinnon tietoturvallisuuden johtoryhmän VAHTI alaisuuteen ja ohjaukseen. Sen organisointi on seuraava:

	Puheenjohtaja:
tietohallintopäällikkö Yrjö Kämäräinen, valtiovarainministeriö

	Jäsenet:	
erityisasiantuntija 	Maijaliisa Aho, Terveydenhuollon oikeusturva
keskus
		tietohallintopäällikkö 	Heikki Haukirauma, työministeriö
		tietoturvallisuuspäällikkö 	Kalevi Hyytiä, Pääesikunta
tietohallintopäällikkö 	Pekka Kallio, Opetushalliitus
atk-ylläpitäjä 	Sami O. Koskinen, Teknillinen korkeakoulu
suunnittelija		Jan Partanen, Väestörekisterikeskus
		erikoissuunnittelija 	Maarit Puhto, Stakes 
		järjestelmäasiantuntija 	Seppo Riihimäki, valtiovaraainministeriö
projektipäällikkö 	Olli-Pekka Rissanen, valtiovarainministeriö	projektipäällikkö 	Kimmo Rousku, Stakes
		järjestelmäasiantuntija 	Timo Väyrynen, Ilmailulaitos	

Työryhmän kokoonpanoa voidaan tarvittaessa muuttaa VAHTIn tai sen puheenjohtajan päätöksellä. 

	Sihteeritehtävät:
Työryhmä valitsee keskuudestaan sihteerin tai sihteerit.

Kustannukset

Työryhmän mahdollisesti tarvitsemat  asiantuntijapalvelut maksetaan momentilta 28.80.20. Kukin organisaatio vastaa edustajiensa matkakustannuksista.

Ylijohtaja  			Jorma Karjalainen

Neuvotteleva virkamies		Mikael Kiviniemi
			VAHTIn puheenjohtaja

JAKELU:
Työryhmässa edustetut organisaatiot
Työryhmän puheenjohtaja ja jäsenet
VAHTI